เรื่องร้องเรียน (ถนน,ความสะอาด) วันที่ 2022-10-14 06:02:12 — แขวงลาดพร้าว เขตลาดพร้าว กรุงเทพมหานคร
เข้าซอยลาดพร้าววังหิน 20 พอพบทางแยกให้เลี้ยวไปทางขวา สุดทางจะมองเห็นว่าจะมีการตั้งเสาทำหลังคากางคร่อมจนเต็มถนน เพื่อทำเป็นที่จอดรถส่วนตัว มีการจอดรถเป็นประจำ 2 คัน และมอเตอร์ไซค์อีก 1 คัน นอกจากนั้นยังใช้เป็นที่ดื่มเหล้าสังสรรค์ ริมรั้วที่สุดถนนมีการเอากระถางและขยะชิ้นใหญ่ต่างๆ มาตั้งวาง สกปรกรกรุงรัง แต่ที่ทำให้ทนไม่ไหวคือเสาด้านตรงข้ามกับบ้านที่ทำหลังคาคร่อมถนน มีการทำผ้าใบบังตาถาวรไว้เป็นที่ปัสสาวะ และไม่ได้ปัสสาวะแค่ตอนดื่มสังสรรค์ แต่มักง่ายปัสสาวะริมรั้วทุกวัน ทั้งกลางวันและกลางคืน ขอให้ทางสำนักงานเขตลาดพร้าวดำเนินการกับผู้ที่ยึดครองถนนสาธารณะเพื่อใช้ประโยชน์เพียงผู้เดียว ให้มีการรื้อถอนหลังคาและที่บังตาสำหรับปัสสาวะออกไป และขอความอนุเคราะห์เก็บกระถางและขยะชิ้นใหญ่ที่ตั้งวางริมรั้วออกไปทิ้งให้หมด เพราะรั้วนั้นเป็นทรัพย์สินส่วนบุคคล ไม่ใช่รั้วของหมู่บ้านนั้น และไม่ใช่รั้วร่วม การนำของมาตั้งวาง พิง หรือกระทำการให้สกปรกอย่างต่อเนื่อง อาจมีผลทำให้โครงสร้างชำรุด และขอความอนุเคราะห์ให้กวาดล้างทำความสะอาดให้ด้วย เนื่องจากผู้เช่าพักอาศัยอยู่ที่บ้านดังกล่าว ประพฤติตนเป็นผู้มีอิทธิพล ไม่สนใจกฎหมาย ครอบครองพื้นที่อยู่ ไม่มีใครจะผ่านเข้าไปได้ และเคยกล่าวคำอาฆาตมาดร้ายผู้อื่นอยู่เนืองๆ